**CONTRACT DE SERVICII**

**Servicii de curățenie spațiu Rubik Hub, Aleea Tineretului, nr. 26, Piatra Neamț**

Nr. …………………………………………

**1. PREAMBUL**

În temeiul Legii nr.98/2016 privind achiziţiile publice și ale Hotărârii de Guvern nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. [98/2016](http://idrept.ro/00178257.htm) privind achiziţiile publice, s-a încheiat prezentul contract de achiziție publică de servicii, între:

**Părţile contractante**

1. **AGENȚIA PENTRU DEZVOLTARE REGIONALĂ NORD-EST*,*** cu sediul in Piatra Neamt, str. Lt. Drăghiescu, nr. 9, jud. Neamt, cod postal 610125, telefon/fax 0233-218071/2, CUI 11616139, cont RO97BRDE280SV08989202800, deschis la BRD Sucursala Piatra Neamt, reprezentată prin dl Vasile ASANDEI - Director General, în calitate de **Achizitor (Autoritate contractantă)**, pe de o parte

**şi**

1. ......................., cu sediul în ........................, telefon: ................., cod fiscal .................., inregistrata la Oficiul Registrul Comertului sub nr. ................., cod iban .................., deschis la ..................., reprezentata legal prin .................., functia .............., in calitate de **Contractant (prestator)**, pe de alta parte.

**2. TERMENI ŞI DEFINIŢII**

**2.1** În prezentul contract următorii termeni vor fi interpretaţi astfel:

1. **Achizitor (Autoritate contractantă)** şi **Contractant (Prestator)** - părţile contractante aşa cum acestea sunt numite în contract; **beneficiar** - beneficiarul contractului, respectiv achizitorul;
2. **contract** - actul juridic care reprezintă acordul de voinţă al celor două părţi, încheiat între o autoritate contractantă, în calitate de “achizitor”, şi un prestator de servicii, în calitate de “contractant”; reprezintă prezentul contract şi toate Anexele sale;
3. **preţul contractului -** preţul plătibil contractantului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;
4. **servicii** - activităţi a căror prestare fac obiect al contractului;
5. **produse** - echipamentele, maşinile, utilajele, materialele, substanțele şi orice alte bunuri cuprinse în prezentul contract şi pe care prestatorul are obligaţia de a le furniza în legătură cu serviciile prestate conform contractului;
6. **forţa majoră** - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.
7. **penalitate contractuală –** despăgubirea stabilită în contractul de prestare servicii ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract (majorări de întârziere și/sau daune-interese).
8. **zi/zile** – zi/zile calendaristice; **luna/luni** – luna/luni calendaristice; **an** - 365 zile – 12 luni.

**3. INTERPRETARE**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.3** Clauzele şi expresiile vor fi interpretate prin raportare la întregul contract.

**3.4** Termenele socotite pe zile, luni sau ani se calculează conform dispoziţiilor Titlului V din Codul de Procedură Civilă.

**4. OBIECTUL CONTRACTULUI**

**4.1** Prestatorul se obligă să presteze servicii de curatenie la sediul achizitorului din str. Aleea Tineretului, nr. 26, Piatra Neamt (sediul Rubik Hub din incinta strandului Tineretului), în conformitate cu obligatiile asumate prin prezentul Contract, în strictă concordanță cu cerințele Caietului de sarcini, anexă la Contract, după cum urmează:

A. Curatarea spatiului interior, terasei si dotarilor aferente sediului;

B. Servicii de curatare a suprafețelor vitrate exterioare – fațadă, cu echipament specializat de lucru la înălțime suprafata;

C. Servicii de sălare si curatare mochete prin metodă umedă și uscată;

D. Servicii de spălare, curățare, călcare huse textile scaune/fotolii/perne;

E. Servicii de spălare si călcare set lenjerie format din: cearceaf pat dublu + cearceaf pilotă pat dublu + 2 buc. fețe pernă mare + 2 prosoape baie + 2 prosoape de față;

F. Servicii de curățenie necesare ca urmare a unei situații neprevăzute care afectează spațiul Rubik Hub.

**4.2** Achizitorul se obligă să plătească preţul convenit în prezentul contract, pentru serviciile prestate și recepționate.

**5. PREŢUL CONTRACTULUI**

**5.1** Prețul contractului este în limita a ...................... lei la care se adauga TVA în vigoare la data emiterii facturilor fiscale.

**5.2** Preturile unitare convenite pentru prestarea serviciilor care fac obiectul contractului, plătibile Contractantului de catre Achizitor sunt următoarele:

|  |  |  |  |  |
| --- | --- | --- | --- | --- |
| Denumire servicii | U.M. | Cantitate | Preţ unitar(fără TVA) – Lei | Valoare totală  (fără TVA) - Lei |
| Servicii curățenie, inclusiv asigurarea materialelor și consumabilelor necesare – conform caiet sarcini | lună | 12 |  |  |
| Servicii curățare fațadă (spălarea suprafețelor vitrate exterioare, maxim 2 interventii) – 400 mp | mp | 800 |  |  |
| Servicii spălare mocheta, maxim 1 intervenție – 400 mp | mp. | 400 |  |  |
| Servicii spălare/curățare/călcare huse textile scaune/fotolii/perne | bucata | 35 |  |  |
| Servicii spălare + călcare set lenjerie format din: cearceaf pat dublu + cearceaf pilotă pat dublu + 2 buc. fețe pernă mare + 2 prosoape baie + 2 prosoape fată | set | 30 |  |  |
| Servicii de curățenie necesare ca urmare a unei situații neprevăzute (accidentale). Din aceasta valoare fixa se va deconta contravaloarea serviciilor necesare ca urmare a unei situații neprevăzute (accidentale) . | 1.200,00 |
| **Total, lei fara TVA** |  |

**5.3** Preturile unitare convenite pentru prestarea serviciilor sunt ferme, în lei și nu pot fi actualizate pe toată durata contractului.

**5.4** Prețurile includ toate costurile necesare prestării serviciilor în conformitate cu legislatia, standardele, și normele în vigoare (deplasări, detașări, transport, manoperă, materiale, terți, echipamente, utilaje etc.).

**5.5** (1) Pe parcursul derulării contractului pot să intervină variații ale operatiunilor la cerere necesare în scopul îndeplinirii obiectului contractului (diferențe între cantitățile inițiale contractate si cele real prestate), cu respectarea prețului contractului și fără intocmirea unui act aditional.

(2) Orice operațiune la cerere se va presta doar dacă autoritatea contractantă constată necesitatea și solicită contractantului, printr-o notificare transmisă pe e-mail, prestarea respectivei operațiuni.

(3) Pentru *serviciile de curățenie necesare ca urmare a unei situații neprevăzute (accidentale)* care afectează spațiul Rubik Hub, autoritatea contractantă alocă, pentru întrega perioadă de derulare a contractului, o sumă totală de 1.200,00 lei fără TVA, care nu poate fi depășită.

**6. DURATA CONTRACTULUI**

**6.1** Durata contractului este de 12 luni, incepand cu data semnării contractului de către ambele părți contractante.

**6.2** Prezentul contract continuă să producă efecte juridice până la îndeplinirea tuturor obligaţiilor asumate de către ambele părţi contractante.

**7. EXECUTAREA CONTRACTULUI**

* 1. Executarea contractului începe de la data semnării contractului de ambele părți contractante.

**8. DOCUMENTELE CONTRACTULUI**

**8.1** Documentele contractului sunt următoarele:

a) Caietul de sarcini, completat de răspunsurile la solicitările de clarificare transmise până la data limită de depunere a ofertelor;

b) Oferta Contractantului (Propunerea tehnico-financiară), înregistrată la Achizitor cu nr. ......................., inclusiv clarificările din perioada de evaluare; În cazul în care, pe parcursul executării contractului de servicii, se constată că anumite elemente ale propunerii tehnice sunt inferioare sau nu corespund cerinţelor prevăzute în Caietul de Sarcini, prevalează prevederile Caietului de Sarcini;

c) Anexele, actele adiţionale pe care părţile vor conveni să le încheie pe perioada derulării contractului, dacă este cazul.

**9. OBLIGAŢIILE PRESTATORULUI**

**9.1** Prestatorul se obligă să presteze serviciile care fac obiectul contractului la standardele şi/sau performanţele prezentate în Caietul de sarcini și asumate prin Oferta sa, Anexe la prezentul Contract.

**9.2.** (1) Prestatorul se obligă să presteze serviciile care fac obiectul prezentului contract cu profesionalismul şi promptitudinea cuvenite angajamentului asumat, în perioadele convenite de părți şi în conformitate cu prevederile contractuale.

(2) Prestatorul se obligă ca, pe toată durata contractului, să supravegheze prestarea serviciilor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

(3) Prestatorul se obligă să înceapă prestarea serviciilor cât mai curând posibil după semnarea contractului de ambele părți, fără a fi necesar ca autoritatea contractantă să emită un ordin administrativ de începere.

**9.3** Prestatorul se obligă să despăgubească achizitorul împotriva oricăror:

1. Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele furnizate;
2. Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**9.4** (1) Prestatorul are obligatia de a nu transfera total sau partial obligatiile sale asumate prin contract, fara sa obtina, in prealabil, acordul scris al autorității contractante.

(2) Este permisă doar cesiunea creanţelor născute din prezentul contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

(3) Cesiunea nu va exonera prestatorul de nicio responsabilitate privind obligațiile asumate prin contract.

(4) Părțile se obligă să respecte prevederile art. 1.578 din Noul Cod Civil cu privire la „Comunicarea şi acceptarea cesiunii”.

**9.5.** Prestatorul va permite accesul neîngradit al persoanelor/instituțiilor mai sus menționate în cazul în care aceștia efectuează verificări/controale/audit la fața locului și solicită declarații, informații, documente, precum și ofiţerului de proiect şi/sau oricăror alte persoane desemnate de către beneficiar, precum şi personalului / agenţilor desemnaţi de către instituţiile din România abilitate conform legii să deruleze astfel de verificări şi controale.

**9.6Codul de conduită**

* + 1. (1) Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
		2. (2) În cazul în care prestatorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestări servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.
		3. (3) Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
		4. (4) Prestatorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
		5. (5) Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al prestării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
		6. (6) Executarea contractului nu va genera sub nicio formă cheltuieli comerciale neuzuale. Dacă apar totuşi astfel de cheltuieli, contractul poate înceta conform art. 14 din prezentul Contract. Sunt considerate cheltuieli comerciale neuzuale:

(i) comisioanele care nu sunt menţionate în contract sau care nu rezultă dintr-un contract valabil încheiat referitor la prezentul contract,

(ii) comisioanele care nu corespund unor serviciilor prestate şi legitime,

(iii) comisioanele plătite unui destinatar care nu este în mod clar identificat sau

(iv) comisioanele plătite unei persoane care potrivit tuturor aparenţelor este o persoană interpusă.

* + 1. (7) Prestatorul va furniza achizitorului, la cerere, documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

**10. OBLIGAŢIILE ACHIZITORULUI**

**10.1** Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicită şi pe care le consideră necesare îndeplinirii contractului.

**10.2** Achizitorul are dreptul de a verifica prestarea serviciilor pentru a verifica conformitatea lor cu specificaţiile din Caietul de Sarcini și prevederile prezentului Contract, și se obligă să recepţioneze, potrivit art. 12, serviciile prestate.

**10.3** Achizitorul se obligă să efectueze plățile aferente serviciilor prestate în condiţiile prevăzute la art. 11 din prezentul contract.

**11.MODALITĂŢI DE PLATĂ**

**11.1** Plata serviciilor de curățenie precizate la art. 4.1, lit. a) se va efectua lunar, prin virament bancar, în baza facturii fiscale emisă de prestator, însoțită de Procesul-verbal de recepție a serviciilor, semnat de către reprezentanții părților.

**11.2**Plata serviciilor precizate la art. 4.1, lit. b) - f) se va efectua prin virament bancar, în baza facturii/facturilor fiscale emise de prestator, însoțite de Procesul-verbal de recepție a serviciilor solicitate de achizitor și prestate de contractant, semnat de catre reprezentanții părților.

**11.3**Plata facturilor emise de către prestator se va efectua de catre achizitor prin virament bancar, în termen de maxim 30 zile de la primirea facturii de catre acesta.

**12. RECEPŢIE**

**12.1** Serviciile descrise la art.4.1, lit. a) vor fi receptionate in baza procesului verbal de receptie emis de catre prestator, in primele 5 zile calendaristice din luna urmatoare celei in care au fost prestate serviciile, în care se va consemna îndeplinirea integrală/parțială sau neîndeplinirea obligațiilor contractuale privind efectuarea serviciilor de curățenie si va fi semnat de reprezentantii ambelor parti.

**12.2** Serviciile descrise la art.4.1, lit. b) - f), vor fi receptionate in baza procesului verbal emis de catre prestator, in termen de maxim 5 zile calendaristice de la prestarea serviciilor, în care se va consemna descrierea acestora, cantitatea de servicii prestată si va fi semnat de reprezentantii ambelor parti.

**12.3** Achizitorul si Contractantul au obligaţia de a notifica în scris, unul celuilalt, identitatea reprezentanţilor împuterniciţi pentru efectuarea recepţiilor, testelor şi inspecţiilor.

**13. SANCŢIUNI PENTRU NEINDEPLINIREA CULPABILĂ A OBLIGAŢIILOR**

**13.1** În cazul în care, din vina sa exclusivă, Contractantul nu își îndeplinește obligațiile asumate prin Contract, sau le îndeplinește cu întârziere sau necorespunzător, atunci Achizitorul are dreptul de a calcula și factura, ca penalități, o sumă echivalentă cu 0,03% pentru fiecare zi de întârziere, calculate din valoarea obligaţiei neîndeplinite, până la îndeplinirea obligaţiei, dar nu mai mult decât această valoare.

**13.2** În cazul în care Achizitorul nu onorează facturile în termen de 10 zile de la expirarea perioadei convenită, prevăzută la art. 11.3, Contractantul are dreptul de a calcula și factura, ca penalități, o sumă echivalentă cu o cotă procentuală de 0,03% pe zi de întârziere din valoarea neonorată a facturii, dar nu mai mult decât această valoare, până la îndeplinirea obligaţiei de plată.

**13.3** Penalitățile datorate conform alin. 13.1. şi alin. 13.2. curg de drept din data scadenţei obligaţiilor asumate conform prezentului contract.

**13.4** Pentru prejudiciul provocat prin neexecutarea sau executarea necorespunzătoare a obligaţiilor asumate, care depăşeşte valoarea maximă a penalităţilor ce pot fi percepute conform alin. 13.1 şi alin. 13.2, în completare, părţile datorează daune-interese în condiţiile dreptului comun.

**13.5** Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept/ de a cere rezilierea contractului şi de a pretinde plata de daune-interese.

**13.6** Achizitorul îşi rezervă dreptul de a renunţa oricând la contract, printr-o notificare scrisă adresată contractantului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, contractantul are dreptul de a pretinde numai plata corespunzatoare pentru partea din contract îndeplinită până la data denunţării unilaterale a contractului.

**14. ÎNCETAREA SI DENUNȚAREA UNILATERALĂ A CONTRACTULUI:**

**14.1** Prezentul contract încetează în următoarele situații :

* 1. prin ajungere la termenul prevăzut în art. 6.1;
	2. prin executarea de către ambele părți a tuturor obligațiilor ce le revin conform prezentului contract și legislației aplicabile;
	3. prin acordul părților consemnat în scris;
	4. prin reziliere, în cazul în care una din părți nu își execută sau execută necorespunzător obligațiile contractuale, în termen de 10 zile de la data primirii notificării prin care i s-a adus la cunoştinţă, de cealaltă parte, că nu şi-a executat ori îşi execută în mod necorespunzător oricare dintre obligaţiile ce-i revin.

**14.2** În situația rezilierii totale/parțiale din cauza neexecutării/executării parțiale de către Prestator a obligațiilor contractuale, acesta va datora achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

**14.3** Rezilierea prezentului contract nu va avea niciun efect asupra obligaţiilor deja scadente între părţile contractante si nu înlătură răspunderea părţii care în mod culpabil a cauzat încetarea contractului.

**14.4** Părţile sunt de drept în întârziere prin simplul fapt al nerespectării clauzelor prezentului contract.

în întârziere prin simplul fapt al nerespectării clauzelor prezentului contract.

**15. AMENDAMENTE**

**15.1** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile prevăzute de legislația în vigoare.

**16. FORŢA MAJORĂ**

**16.1** Forţa majoră este constatată de o autoritate competentă.

**16.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**16.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**16.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**16.5** Nu va reprezenta o încălcare a obligaţiilor din contractul de prestare servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de prestare servicii de către părţi.

**16.6** Prestatorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de prestări servicii este rezultatul unui eveniment de forţă majoră. În mod similar, achizitorul nu va datora majorări de întârziere pentru plăţile cu întârziere, pentru neexecutare sau pentru rezilierea de către prestator pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

**16.7** Cazul fortuit nu este exonerator de răspundere contractuală.

**17. SOLUŢIONAREA LITIGIILOR**

**17.1** Achizitorul şi Contractantul vor depune toate eforturile pentru a rezolva pe cale amiabilă, prin tratative directe sau prin procedura medierii, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**17.2** Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

**18. SUBCONTRACTANȚI - dacă este cazul**

**18.1** Prestatorul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante.

Prestatorul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.

**18.2** Subcontractantii desemnati sunt: .............., cu sediul in .........., număr de ordine în Registrul Comerţului: ........, CIF ...., telefon ........

**18.3** Prestatorul are dreptul de a solicita Achizitorului, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Prestatorul trebuie să solicite, în scris, aprobarea prealabilă a Achizitorului înainte de încheierea unui nou Contract de Subcontractare. Solicitarea în scris în vederea obținerii aprobării Achizitorului privind implicarea de noi Subcontractanți se realizează numai după ce Prestatorul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

* 1. Achizitorul notifică Prestatorului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.
	2. Niciun Contract de Subcontractare nu creează raporturi contractuale între Subcontractant și Achizitor. Prestatorul este pe deplin răspunzător față de Achizitor pentru modul în care îndeplinește Contractul. Prestatorul răspunde pentru actele și faptele Subcontractanților săi ca și cum ar fi actele sau faptele Prestatorului. Aprobarea de către Achizitor a subcontractării oricărei părți a Contractului sau a angajării de către Prestator a unor Subcontractanți pentru anumite părți din Contract nu eliberează Prestatorul de niciuna dintre obligațiile sale din Contract.
	3. În cazul în care un Subcontractant nu reușește să își execute obligațiile contractuale, Achizitorul poate solicita Prestatorului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Achizitor, fie să preia el însuși partea din Contract care a fost subcontractată.
	4. Partea/părțile din Contract încredințată/încredințate unui Subcontractant de Prestator nu poate/pot fi încredințate unor terțe părți de către Subcontractant.
	5. Orice schimbare a Subcontractantului fără aprobarea prealabilă în scris a Achizitorului sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Achizitorul la reziliere a Contractului și obținerea de despăgubiri din partea Prestatorului.
	6. În orice moment pe perioada derulării Contractului, Prestatorul trebuie să se asigure că Subcontractantul/Subcontractanții nu afectează drepturile Achizitorului în temeiul prezentului Contract.

**19. LIMBA CARE GUVERNEAZĂ CONTRACTUL**

**19.1** Limba care guvernează contractul este limba română.

**20. COMUNICĂRI**

**20.1** (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

(2) Orice document scris trebuie înregistrat atât în momentul transmiterii cât şi în momentul primirii.

**20.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**21. LEGEA APLICABILĂ CONTRACTULUI**

**21.1** Contractul va fi interpretat conform legilor din România.

**22. DISPOZIŢII FINALE**

**22.1** Conform Regulamentului (UE) 2016/679 privind protectia persoanelor fizice in ceea ce priveste prelucrarea datelor cu caracter personal, partile confirma consimtamantul clar si informat pentru prelucrarea datelor cu caracter personal, in scopul contractului.

Prezentul contract a fost încheiat în doua exemplare originale, câte unul pentru fiecare parte.

|  |  |
| --- | --- |
|  |  |

**ACHIZITOR CONTRACTANT**

**Agentia pentru Dezvoltare Regionala Nord-Est**

Vasile ASANDEI,

Director General

Birou Juridic

Control Financiar Preventiv